Francesco Petrarca
Hi Francesco Petrarca (Initalyano: [franˈtʃesko peˈtrarka]; 20 Hulyo 1304 – 19 Hulyo 1374) in usa nga Italyano nga iskolar ngan maniniday han sayó nga bahin han Italyano nga Renasimyento nga usá han mga gisayohi nga mga humanista.
An utro nga pagdiskubre ni Petrarca han mga surat ni Cicerón agsob nga ginkikita nga amo an nagpatikáng han ika-14-nga-gatostuig nga Italyano nga Renasimyento ngan an pagtukod han humanismo han Renasimyento.[1] Han ika-16 nga gatostuig, ginhimo ni Pietro Bembo an taramdan han moderno nga Initalyano nga pinulongan nga nahabatakan han mga sinurat ni Petrarca, pati gihapon an kan Giovanni Boccaccio, ngan, ha garugamay, an kan Dante Alighieri.[2] Ha urhe, gindusó hi Petrarca nga usá nga taramdan han Initalyano nga estilo han Accademia della Crusca.
Gindáyaw ngan ginsubad an mga soneto ni Petrarca ha bug-os nga Europa han panahon han Renasimyento ngan nagin taramdan para hin liriko nga siday. Kilalado gihapon hiyá nga amo an syahan nga nagpahayag han konsepto han "Magsirom nga Kapanahonan."[3]
Mga pinambasaranIgliwat
- ↑ Iní nga pagtawag makikit-an, pananglitan, hin diri-pa-maiha nga pagsubay han kan Carol Quille Rereading the Renaissance.
- ↑ Ha Prose della volgar lingua, gindusó ni Bembo hirá Petrarca ngan Boccaccio nga mga taramdan hin estilo nga Initalyano, samtang nagpahayag hin mga pagreserba hin pagsubat han paggmit ni Dante.
- ↑ Renaissance or Prenaissance, Journal of the History of Ideas, Vol. 4, No. 1. (Jan. 1943), pp. 69–74; Theodore E. Mommsen, "Petrarch's Conception of the 'Dark Ages'" Speculum 17.2 (April 1942: 226–242); JSTOR nga sumpay hin tinirok nga mga surat han amo gihapon nga himangrawon.
vec_Latn war_Latn war_Latn war_Latn war_Latn war_Latn war_Latn war_Latn